钦定古今图书集成/方舆汇编/边裔典/第056卷 > 唐
## 钦定古今图书集成/方舆汇编/边裔典/第056卷 > 唐

### 太宗贞观十二年波斯遣使入贡

按《唐书太宗本纪》，不载。按《西域传》：“波斯居达遏水
西，距京师万五千里而赢，东与吐火罗康接，北邻突
厥可萨部，西南皆濒海，西北赢四千里，拂菻也。人数
十万。其先波斯匿王，大月氏别裔，王因以姓，又为国
号。治二城，有大城十馀。俗尊右下左，祠天地日月水
火，祠夕以麝揉苏，泽耏颜鼻耳。西域诸胡受其法以
祠”祅，拜必交股。俗徒跣，丈夫祝发，衣不剖襟，青白为
巾帔，缘以锦，妇辫发著后。战乘象，一象士百人，负则
尽杀，断罪不为文书，决于廷。叛者铁灼其舌，疮白为
直，黑为曲。刑有髡、钳、刖劓，小罪耏，或系木于颈，以时
月而置。劫盗囚终老，偷者输银钱。凡死，弃于山，服阅
月除。气常歊热。地夷漫，知耕种畜牧。有鹫鸟，能啖羊，
多善犬。大驴，产珊瑚，高不三尺。隋末，西突厥叶护
可汗讨残其国，杀王库萨和，其子施利立，叶护使部
帅监统。施利死，遂不肯臣，立库萨和女为王，突厥又
杀之。施利之子单羯方奔拂菻，国人迎立之，是为伊
怛支。死，兄子伊嗣俟立。贞观十二年，遣使者没《似半》
朝贡，又献活褥蛇，状类鼠，色正青，长九寸，能捕穴鼠。
〈又〉按《西域传》：“狼揭罗西北即波剌斯，传言广万里。王
治苏剌萨傥那城，土温溽，引水为田，人富饶，出金银
水精，多工巧。织锦、褐、氍毹，产善马橐驼，人服锦㲲。赋
税口出四银钱，又以交易。”

按《大唐西域记》：波剌斯国：〈虽非印度之国路次附见旧曰波斯略也〉周数
万里。国大都城号“苏剌萨傥那”，周四十馀里。川土既
广，气序亦异，大抵温也。引水为田，人户富饶。出金、银、
𨱎石、颇胝水精、奇珍异宝。工织大锦、细褐、𣰰毹之类，
多善马。“驼，货用大银钱。人性躁暴。俗无礼义，文字
语言异于诸国。无学艺，多工伎。凡诸造作，邻境所重。
婚姻杂乱，死多弃尸。其形伟大，齐发露头，衣皮褐，服
锦㲲。户课赋税，人四银钱。”祅祠甚多，提那跋外道之
徒为所宗也。伽蓝二三，僧徒数百，并学小乘教，说《一
切有部法》。释迦佛钵在此王宫。国东境有鹤秣城，内
城不广，外郭周六十馀里。居人众，家产富。西北接拂
懔国，境壤风俗，同波剌斯，形貌语言，稍有乖异，多珍
宝，亦富饶也。拂懔国西南海岛有西女国，皆是女人，
略无男子，多诸珍宝，货附拂懔国，故拂懔王岁遣丈
夫配焉。其俗产男，皆不举也。自阿点婆翅罗国北行
七百馀里，至臂多势罗国。

贞观十三年二月。波斯国遣使朝贡。

贞观二十一年三月，波斯国献活褥蛇，形如鼠而身
青，身长八九寸，能入穴捕鼠。

按：以上《唐书》本纪、列传俱不载。按《册府元龟》云云

### 高宗显庆 年波斯王为大食所杀子卑路斯告难高宗以道远谢之

按《唐书高宗本纪》，不载。按《西域传》：“伊嗣俟不君为
大酋所逐，奔吐火罗，半道大食击杀之。子卑路斯入
吐火罗以免，遣使者告难，高宗以远不可师，谢遣。会
大食解而去，吐火罗以兵纳之。”

### 龙朔 年以卑路斯为波斯国都督

按《唐书高宗本纪》，不载。按《西域传》，“龙朔初，又诉为
大食所侵，是时天子方遣使者到西域，分置州县，以
疾陵城为波斯都督府，即拜卑路斯为都督。俄为大
食所灭，虽不能国，咸亨中犹入朝，授右武卫将军。”

### 乾封二年十月波斯国献方物

### 咸亨二年五月波斯国遣使来朝贡方物

按：以上《唐书》本纪、列传俱不载。按《册府元龟》云云。

### 调露元年诏裴行俭护波斯王子泥涅师还国至安西碎叶而还

按《唐书高宗本纪》，不载。按《西域传》，“始其子泥涅师
为质，调露元年，诏裴行俭将兵护还，将复王其国，以
道远至安西碎叶。行俭还，泥涅师因客吐火罗。二十
年，部落益离散。”

### 永淳元年五月波斯国遣使献方物

按：《唐书》本纪、列传俱不载。按《册府元龟》云云。

### 中宗神龙二年波斯国遣使贡献

按：《唐书》本纪、列传俱不载。按《册府元龟》云云。

### 景龙二年波斯国来朝

按《唐书中宗本纪》不载。按《西域传》：“景龙初，复来朝，
授左威卫将军，病死，西部独存。”

按《册府元龟》：“景龙二年三月，波斯国遣使来朝。”

### 元宗开元七年二月波斯国遣使献方物七月波斯国遣使朝贡

开元十年十月。波斯国遣使献狮子。

开元十八年正月。波斯王子《继忽婆》来朝，献香药犀
五等。

开元二十年九月。波斯国王遣首领潘那密。与大德
僧及烈朝贡。

开元二十五年正月。波斯王子继《忽婆》来朝。

按：以上《唐书》本纪、列传俱不载。按《册府元龟》云云。

### 天宝四载波斯国遣使来献

按《唐书元宗本纪》不载按《西域传》：“开元、天宝间，遣
使者十辈，献玛瑙床、火毛绣舞筵。”

按《册府元龟》：“天宝四载三月，波斯国遣使献方物。”
“天宝五载七月，波斯国遣呼慈国大城主李波达仆
献犀牛及象各一。”

天宝六载四月。波斯国王遣使献玛瑙床。五月。波斯
国王遣使献豹四。

天宝九载四月。波斯国献“大毛绣舞筵。”“长毛绣舞筵”
无孔真珠。

天宝十载九月。波斯国遣使朝贡。

按：以上《唐书》本纪、列传俱不载。按《册府元龟》云云。

### 肃宗乾元元年九月癸巳波斯寇广州

按《唐书肃宗本纪》云云。按《西域传》：“乾元初，从大食
袭广州，焚仓库庐舍，浮海走。大历时复来献。”

乾元二年。八月。波斯国进物使李摩日夜等来朝
按《唐书》本纪。列传。俱不载按《册府元龟》云云。

### 宝应元年六月波斯国遣使朝贡九月波斯国遣使朝贡

按：《唐书》本纪、列传俱不载。按《册府元龟》云云。

### 代宗大历六年九月波斯国遣使献真珠琥珀等

按：《唐书》本纪、列传俱不载。按《册府元龟》云云。